สวัสดีค่ะ เมื่อสามวันก่อนเวลาบ่าย2นิดๆแฟนสอดใส่แบบไม่ใส่ถุงยางแต่แค่เอาคาไว้แล้วก็ขยับ 3-4รอบแล้วก็ดึงออก ไม่มีการเสร็จแต่อย่างใดแล้วหนูก็กินยาคุมฉุกเฉินกันไว้ของอีกวันหนึ่ง ตอนเย็นๆ และมีเลือดออกเล็กน้อยประมาณ1วันค่ะ แล้วเมื่อวานมีอะไรกันอีกแบบใส่ถุงยางก่อนใส่ถุงยางแฟนเอาจุ้กกะจู่มาถูๆแต่ไม่ได้เอาเข้าไปแล้วก็ใส่ถุงยางทีหลังแล้วก็สอดใส่ค่ะ อยากทราบว่ามีโอกาสท้องไหมคะแบบนี้ต้องกินยาคุมอีกไหม แล้วประจำเดือนถ้าครบตามกำหนดแล้วจะมาวันนี้ มันจะเลื่อนวันมาไหมคะ
สวัสดีค่ะ การมีเพศสัมพันธ์เมื่อ 3 วันก่อน หากไม่ได้ใส่ถุงยางอนามัย แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่จำเป็นต้องทานยาคุมฉุกเฉินไปส่วนการมีเพศสัมพันธ์อีกครั้งเมื่อวาน หากในช่วงแรกไม่ได้ใส่ถุงยางอนามัย แต่มีแค่การถูไถอวัยวะเพศภายนอก โอกาสที่จะตั้งครรภ์ก็ไม่มี ส่วนหลังจากนั้น หากได้ใส่ถุงยางอนามัย และมีเพศสัมพันธ์ต่อจนเสร็จ โอกาสที่จะตั้งครรภ์ก็มีได้ แต่ก็ถือว่าน้อยมาก เพราะถุงยางจะช่วยป้องกันการตั้งครรภ์ได้ประมาณ 98% หากใช้อย่างถูกต้อง ดังนั้น ก็ไม่จำเป็นต้องทานยาคุมฉุกเฉินไปค่ะสำหรับประจำเดือนนั้น ก็อาจมาช้ากว่ากำหนดได้จากผลของยาคุมฉุกเฉินค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ